Mikäli tilastoja on uskominen, poliisi käyttää Suomessa voimakeinoja huomattavasti useammin kuin vielä viisi vuotta sitten. Vuonna 2010 voimakeinoja tai niihin varautumisia kirjattiin 3 526 kappaletta. Tänä vuonna tapauksia oli jo 5 333. Tiedot perustuvat Poliisiammattikorkeakoulun tilastoon.

– Joskus oli niin sanottuja rehellisiä rosvoja. Kun he jäivät kiinni, he tulivat kuuliaisesti asemalle ja kertoivat, mitä ovat tehneet. Tänä päivänä vastarinta on varmaan jossain määrin lisääntynyt ja poliisi joutuu aikaisempaa enemmän käyttämään käsirautoja kuljetuksen turvaamiseksi tai vastarinnan estämiseksi, Alanen pohtii.